erhwenkuo/poetry-chinese-zhtw huggingface dataset:
同王徵君湘中有懷
作者：嚴維（唐）

八月洞庭秋，瀟湘水北流。還家萬裡夢，為客五更愁。不用看書帙，偏宜上酒樓。故人京洛滿，何日複同遊。
奉和皇甫大夫祈雨應時雨降
作者：嚴維（唐）

致和知必感，歲旱未書災。伯禹明靈降，元戎禱請來。九成陳夏樂，三獻奉殷罍。掣曳旗交電，鏗鏘鼓應雷。行雲依蓋轉，飛雨逐車回。欲識皇天意，為霖貺在哉。
贈別劉長卿時赴河南嚴中丞幕府
作者：嚴維（唐）

早見登郎署，同時跡下僚。幾年江路永，今去國門遙。文變騷人體，官移漢帝朝。望山吟度日，接枕話通宵。萬裡趨公府，孤帆恨信潮。匡時知已老，聖代恥逃堯。
晦日宴遊
作者：嚴維（唐）

晦日湔裾俗，春樓致酒時。出山還已醉，謝客舊能詩。溪柳燻晴淺，巖花待閏遲。為邦久無事，比屋自熙熙。
夏日納涼
作者：嚴維（唐）

山陰過野客，鏡裡接仙郎。盥漱臨寒水，褰闈入夏堂。杉松交日影，枕簟上湖光。袞袞承嘉話，清風納晚涼。
僧房避暑
作者：嚴維（唐）

支公好閑寂，庭宇愛林篁。幽曠無煩暑，恬和不可量。蕙風清水殿，荷氣雜天香。明月談空坐，怡然道術忘。
九日登高
作者：嚴維（唐）

詩家九日憐芳菊，遲客高齋瞰浙江。漢浦浪花搖素壁，四子醉時爭講德，笑論黃霸屈為邦。
九月十日即事
作者：嚴維（唐）

家貧惟種竹，時幸故人看。菊度重陽少，林經閏月寒。宿酲猶落帽，華髮強扶冠。美景良難得，今朝更盡歡。
送丘為下第歸蘇州
作者：嚴維（唐）

滄江一身客，獻賦空十年。明主豈能好，今人誰舉賢。國門稅徵駕，旅食謀歸旋。皦日媚春水，綠蘋香客船。無媒既不達，餘亦思歸田。
送少微上人東南遊
作者：嚴維（唐）

舊遊多不見，師在翟公門。瘴海空山熱，雷州白日昏。片心應為法，萬裡獨無言。人盡酬恩去，平生未感恩。
贈送崔子向
作者：嚴維（唐）

旅食來江上，求名赴洛陽。新詩蹤謝守，內學似支郎。行怯秦為客，心依越是鄉。何人作知己，送爾淚浪浪。
答劉長卿七裡瀨重送
作者：嚴維（唐）

新安非欲枉帆過，海內如君有幾何。醉裡別時秋水色，老人南望一狂歌。
歲初喜皇甫侍禦至
作者：嚴維（唐）

湖上新正逢故人，情深應不笑家貧。明朝別後門還掩，修竹千竿一老身。
送舍弟
作者：嚴維（唐）

疏懶吾成性，才華爾自強。早稱眉最白，何事綬仍黃。時暑嗟於邁，家貧念聚糧。只應宵夢裡，詩興屬池塘。
示外生
作者：嚴維（唐）

牽役非吾好，寬情爾在傍。經過悲井邑，起坐倦舟航。相宅生應貴，逢時學可強。無輕吾未用，世事有行藏。
詠孩子
作者：嚴維（唐）

嘉客會初筵，宜時魄再圓。眾皆含笑戲，誰不點頤憐。繡被花堪摘，羅繃色慾妍。將雛有舊曲，還入武城弦。
酬謝侍禦喜王宇及第見賀不遇之作
作者：嚴維（唐）

寂寞柴門掩，經過柱史榮。老夫甯有力，半子自成名。柳映三橋發，花連上道明。緘書到別墅，郢曲果先成。
秋日與諸公文會天□寺
作者：嚴維（唐）

相訪從吾道，因緣會爾時。龍盤餘帝宅，花界古人祠。明月虛空色，青林大小枝。還將經濟學，來問道安師。
答劉長卿蛇浦橋月下重送
作者：嚴維（唐）

月色今宵最明，庭閑夜久天清。寂寞多年老宦，耿耿相看不寐，遙聞曉柝山城。
發桐戶寄劉員外
作者：嚴維（唐）

處處雲山無盡時，桐廬南望轉參差。舟人莫道新安近，欲上潺湲行自遲。
秋夜船行
作者：嚴維（唐）

扁舟時屬暝，月上有餘輝。海燕秋還去，漁人夜不歸。中流何寂寂，孤棹也依依。一點前村火，誰家未掩扉。
遊灞陵山
作者：嚴維（唐）

入山未盡意，勝跡聊獨尋。方士去在昔，藥堂留至今。四隅白雲閑，一路清溪深。芳秀愜春目，高閑宜遠心。潭分化丹水，路繞昇仙林。此道人不悟，坐鳴松下琴。
重送新安劉員外
作者：嚴維（唐）

秋江渺渺水空波，越客孤舟欲榜歌。手摺衰楊悲老大，故人零落已無多。
憶長安：五月
作者：嚴維（唐）

憶長安，五月時，君王避暑華池。進膳甘瓜朱李，
狀江南：季春
作者：嚴維（唐）

江南季春天，蓴葉細如弦。池邊草作徑，湖上葉如船。
句
作者：嚴維（唐）

五色驚彩鳳，千里象驄威。。三伏軒車動，堯心急諫官。名通內籍貴，波從少海息，雲自大風開。
閿鄉寓居十首：阿對泉
作者：吳融（唐）

六載抽毫侍禁闈，可堪多病決然歸。五陵年少如相問，阿對泉頭一布衣。
閿鄉寓居十首：蛙聲
作者：吳融（唐）

稚圭倫鑒未精通，只把蛙聲鼓吹同。君聽月明人靜夜，肯饒天籟與松風。
閿鄉寓居十首：茆堂
作者：吳融（唐）

結得茆簷瞰碧溪，閑雲之外不同棲。猶嫌未遠函關道，正睡剛聞報曉雞。
閿鄉寓居十首：清溪
作者：吳融（唐）

清溪見底露蒼苔，密竹垂藤鎖不開。應是仙家在深處，愛流花片引人來。
閿鄉寓居十首：釣竿
作者：吳融（唐）

曾拋釣渚入秦關，今卻持竿傍碧灘。認得舊溪兼舊意，恰如羊祜識金環。
閿鄉寓居十首：山僧
作者：吳融（唐）

石臼山頭有一僧，朝無香積夜無燈。近嫌俗客知蹤跡，擬向中方斷石層。
閿鄉寓居十首：小徑
作者：吳融（唐）

礙竹妨花一徑幽，攀援可到玉峰頭。若教須作康莊好，更有高車駟馬憂。
閿鄉寓居十首：聞提壺鳥
作者：吳融（唐）

早於批鵊巧於鶯，故國春林足此聲。今在天涯別館裡，為君沽酒複何情。
閿鄉寓居十首：木塔偶題
作者：吳融（唐）

西南古剎近芳林，偶得高秋試一吟。無限黃花襯黃葉，可須春月始傷心。
閿鄉寓居十首：山禽
作者：吳融（唐）

碧嶂為家煙外棲，銜紅啄翠入芳蹊。可能知我心無定，頻嫋花枝拂面啼。
聞歌
作者：吳融（唐）

貫珠一夜奏累累，儘是荀家舊教詞。落盡梁塵腸不斷，九原誰報小憐知。
即席
作者：吳融（唐）

竹引絲隨嫋翠樓，滿筵驚動玉關秋。何人借與丹青筆，畫取當時八字愁。
便殿候對
作者：吳融（唐）

宣呼晝入蕊珠宮，玉女窗扉薄霧籠。待得華胥春夢覺，半竿斜日下廂風。
南遷途中作七首：登七盤嶺二首
作者：吳融（唐）

才非賈傅亦遷官，五月驅羸上七盤。從此自知身計定，不能回首望長安。七盤嶺上一長號，將謂青天鑒鬱陶。近日青天都不鑒，七盤應是未高高。
南遷途中作七首：渡漢江初嘗鯿魚有作
作者：吳融（唐）

嘯父知機先憶魚，季鷹無事已思鱸。自慚初識查頭味，正是棲棲哭阮塗。
南遷途中作七首：溪翁
作者：吳融（唐）

飯稻羹菰曉複昏，碧灘聲裡長諸孫。應嗟獨上涔陽客，排比椒漿奠楚魂。
南遷途中作七首：寄友人
作者：吳融（唐）

驚魂往往坐疑飄，便好為文慰寂寥。若待清湘葬魚了，縱然招得不堪招。
南遷途中作七首：途中偶懷
作者：吳融（唐）

無路能酬國士恩，短亭寂寂到黃昏。回腸一寸危如線，賴得商山未有猿。
南遷途中作七首：訪貫休上人
作者：吳融（唐）

休公為我設蘭湯，方便教人學洗腸。自覺塵纓頓瀟灑，南行不復問滄浪。
鴛鴦
作者：吳融（唐）

翠翹紅頸覆金衣，灘上雙雙去又歸。長短死生無兩處，可憐黃鵠愛分飛。
野步
作者：吳融（唐）

一曲兩曲澗邊草，千枝萬枝村落花。攜筇深去不知處，幾歎山阿隔酒家。
酬僧
作者：吳融（唐）

玉堂全不限常朝，臥待重城宿霧銷。翻憶故山深雪裡，滿爐枯柏帶煙燒。
買帶花櫻桃
作者：吳融（唐）

粉紅輕淺靚妝新，和露和煙別近鄰。萬一有情應有恨，一年榮落兩家春。
海棠二首
作者：吳融（唐）

太尉園林兩樹春，年年奔走探花人。今來獨倚荊山看，回首長安落戰塵。雲綻霞鋪錦水頭，佔春顏色最風流。若教更近天街種，馬上多逢醉五侯。
送僧上峽歸東蜀
作者：吳融（唐）

巴字江流一棹回，紫袈裟是禁中裁。如從十二峰前過，莫賦佳人殊未來。
杏花
作者：吳融（唐）

春物競相妒，杏花應最嬌。紅輕欲愁殺，粉薄似啼銷。願作南華蝶，翩翩繞此條。
草
作者：吳融（唐）

染亦不可成，畫亦不可得。萇弘未死時，應無此顏色。
和楊侍郎
作者：吳融（唐）

目極家山遠，身拘禁苑深。煙霄慚暮齒，麋鹿愧初心。
山居喜友人相訪
作者：吳融（唐）

秋雨空山夜，非君不此來。高於剡溪雪，一棹到門回。
遠山
作者：吳融（唐）

隱隱隔千里，巍巍知幾重。平時未能去，夢斷一聲鐘。
江樹
作者：吳融（唐）

終日沖奔浪，何年墜亂風。謝公堪入詠，目極在雲中。
薔薇
作者：吳融（唐）

萬卉春風度，繁花夏景長。館娃人盡醉，西子始新妝。
梅雨
作者：吳融（唐）

渾開又密望中迷，乳燕歸遲粉竹低。撲地暗來飛野馬，少傍海邊飄泊處，中庭自有兩犁泥。
登途懷友人
作者：吳融（唐）

日落野原秀，雨餘雲物閑。清時正愁絕，高處正躋攀。京洛遙天外，江河戰鼓間。孤懷欲誰寄，應望塞鴻還。
聞蟬
作者：吳融（唐）

夏在先催過，秋賒已被迎。自應人不會，莫道物無情。木葉縱未落，鬢絲還易生。西風正相亂，休上夕陽城。
秋色
作者：吳融（唐）

染不成幹畫未銷，霏霏拂拂又迢迢。曾從建業城邊路，蔓草寒煙鎖六朝。
自諷
作者：吳融（唐）

本是滄洲把釣人，無端三署接清塵。從來不解長流涕，也渡湘漓作逐臣。
宿青雲驛
作者：吳融（唐）

蒼黃負譴走商顏，保得微躬出武關。今夜青雲驛前月，伴吟應到落西山。
秋聞子規
作者：吳融（唐）

年年春恨化冤魂，血染枝紅壓疊繁。正是西風花落盡，不知何處認啼痕。
荊南席上聞歌
作者：吳融（唐）

迎愁斂黛一聲分，吊屈江邊日暮聞。何事遏雲翻不定，自緣蹤跡愛行雲。
武關
作者：吳融（唐）

時來時去若迴圈，雙闔平雲謾鎖山。只地道教秦設險，爭得便如巖下水，從他興廢自潺潺。
月夕追事
作者：吳融（唐）

曾聽豪家碧玉歌，雲床冰簟落秋河。月臨高閣簾無影，此時空見清涼影，來伴蛩聲咽砌莎。
上陽宮辭
作者：吳融（唐）

苑路青青半是苔，翠華西去未知回。景陽春漏無人報，誰能賦得長門事，不惜千金奉酒杯。
送於員外歸隱藍田
作者：吳融（唐）

曾吟工部兩峰寒，今日星郎得掛冠。吾道不行歸始是，若遇秦時雪髯客，紫芝兼可備朝餐。
廢宅
作者：吳融（唐）

風飄碧瓦雨摧垣，卻有鄰人與鎖門。幾樹好花閑白晝，不獨淒涼眼前事，鹹陽一火便成原。
湖州晚望
作者：吳融（唐）

鼓角迎秋晚韻長，斷虹疏雨間微陽。兩條溪水分頭碧，他年若得壺中術，一簇汀洲盡貯將。
宋玉宅
作者：吳融（唐）

草白煙寒半野陂，臨江舊宅指遺基。已懷湘浦招魂事，今朝送別還經此，吟斷當年幾許悲。
春晚書懷
作者：吳融（唐）

落盡紅芳春意闌，綠蕪空鎖闢疆園。嫦娥斷影霜輪冷，晚來雖共殘鶯約，爭奈風淒又雨昏。
寄楊侍郎
作者：吳融（唐）

雲情鶴態莫誇慵，正上仙樓十二重。吟逸易沈鳷鵲月，何事春來待歸隱，探知溪畔有風松。
杏花
作者：吳融（唐）

粉薄紅輕掩斂羞，花中佔斷得風流。軟非因醉都無力，裴回盡日難成別，更待黃昏對酒樓。
憲丞裴公上洛退居有寄二首
作者：吳融（唐）

鴻在冥冥已自由，紫芝峰下更高秋。拋來簪紱都如夢，自嗟不得從公去，共上仙家十二樓。瘦如仙鶴爽風篁，外卻塵囂興緒長。偶坐幾回沈皓月，目斷瓊林攀不得，一重丹水抵三湘。
叢祠
作者：吳融（唐）

叢祠一炬照秦川，雨散雲飛二十年。長路未歸萍逐水，何必向來曾識面，拂塵看字也淒然。
分水嶺
作者：吳融（唐）

兩派潺湲不暫停，嶺頭長瀉別離情。南隨去馬通巴棧，紫溪舊隱還如此，清夜梁山月更明。
赴職西川過便橋書懷寄同年
作者：吳融（唐）

平門橋下水東馳，萬裡從軍一望時。鄉思旋生芳草見，不是傷春愛回首，杏壇恩重馬遲遲。
太保中書令軍前新樓
作者：吳融（唐）

十二闌幹壓錦城，半空人語落灘聲。風流近接平津閣，不知捧詔朝天后，誰此登臨看月明。
玉女廟
作者：吳融（唐）

九清何日降仙霓，掩映荒祠路欲迷。愁黛不開山淺淺，若得洗頭盆置此，靚妝無複碧蓮西。
坤維軍前寄江南弟兄
作者：吳融（唐）

二年徵戰劍山秋，家在松江白浪頭。關月幾時幹客淚，獨羨一聲南去雁，滿天風雨到汀州。
滻水席上獻座主侍郎
作者：吳融（唐）

暖泉宮裡告虔回，略避紅塵小宴開。落絮已隨流水去，莫訝諸生中獨醉，感恩傷別正難裁。
送知古上人
作者：吳融（唐）

昔年離別浙河東，多難相逢舊楚宮。振錫才尋三徑草，不似投荒憔悴客，滄浪無際問漁翁。
和座主尚書登布善寺樓
作者：吳融（唐）

往事何時不繫腸，更堪凝睇白雲鄉。楚王城壘空秋色，誰知此日憑軒處，一筆工夫勝七襄。
金橋感事
作者：吳融（唐）

太行和雪疊晴空，二月春郊尚朔風。飲馬早聞臨渭北，日暮長亭正愁絕，哀笳一曲戍煙中。
蕭縣道中
作者：吳融（唐）

戍火三籠滯晚程，枯桑系馬上寒城。滿川落照無人過，草堂舊隱終歸去，寄語巖猿莫曉驚。
題袞州泗河中石床
作者：吳融（唐）

一片苔床水漱痕，何人清賞動乾坤。謫仙醉後雲為態，邇來多少登臨客，千載誰將勝事論。
禁直偶書
作者：吳融（唐）

玉皇新複五城居，仙館詞臣在碧虛。錦砌漸看翻芍藥，爭奈滄洲頻入夢，白波無際落紅蕖。
送弟東歸
作者：吳融（唐）

偶持麟筆侍金閨，夢想三年在故溪。祖竹定欺簷雪折，此別更無閒事囑，北山高處謝猿啼。
和座主尚書春日郊居
作者：吳融（唐）

海燕初歸朔雁回，靜眠深掩百花臺。春蔬已為高僧掇，謝公難避蒼生意，自古風流必上臺。
僧舍白牡丹二首
作者：吳融（唐）

膩若裁雲薄綴霜，春殘獨自殿群芳。梅妝向日霏霏暖，天生潔白宜清淨，何必殷紅映洞房。侯家萬朵簇霞丹，若並霜林素豔難。合影只應天際月，想得惠林憑此檻，肯將榮落意來看。
八月十五夜禁直寄同僚
作者：吳融（唐）

中秋月滿盡相尋，獨入非煙宿禁林。曾恨人間千里隔，目斷枚皋何處在，闌幹十二憶登臨。
上巳日花下閑看
作者：吳融（唐）

十裡香塵撲馬飛，碧蓮峰下踏青時。雲鬟照水和花重，如煙如夢爭尋得，溪柳回頭萬萬絲。
禪院弈棋偶題
作者：吳融（唐）

裛塵絲雨送微涼，偶出樊籠入道場。半偈已能消萬事，更約西風搖落後，醉來終日臥禪房。
和張舍人
作者：吳融（唐）

玉女盆邊雪未銷，正多春事莫無憀。杏花向日紅勻臉，陵遷穀變如須問，控鶴山人字子喬。
送友赴闕
作者：吳融（唐）

故人歸去指翔鸞，樂帶離聲可有歡。驛路兩行秋吹急，遙羨從公無一事，探花先醉曲江幹。
過鄧城縣作
作者：吳融（唐）

不用登臨足感傷，古來今往盡茫茫。未知堯桀誰臧否，到頭一切皆身外，只覺關身是醉鄉。
文德初聞車駕東遊
作者：吳融（唐）

龍旆叢叢下劍門，還將瑞氣入中原。鼇頭一蕩山雖沒，自憐閑坐漁磯石，萬級雲臺落夢魂。
子規
作者：吳融（唐）

舉國繁華委逝川，羽毛飄蕩一年年。他山叫處花成血，湘江日暮聲淒切，愁殺行人歸去船。
簡州歸降賀京兆公
作者：吳融（唐）

分棟山前曙色開，三千鐵騎簡州回。雲間墮箭飛書去，功名一似淮西事，只是元臣不姓裴。
登漢州城樓
作者：吳融（唐）

雨餘秋色拂孤城，遠目凝時永珍清。疊翠北來千嶂盡，欲下闌幹一回首，烏歸帆沒戍煙明。
岐下寓居見槐花落因寄從事
作者：吳融（唐）

才開便落不勝黃，覆著庭莎襯夕陽。只共蟬催雙鬢老，蜀國馬卿看從獵，肯將閒事入淒涼。
和人有感
作者：吳融（唐）

莫愁家住石城西，月墜星沈客到迷。一院無人春寂寂，蘭棹一移風雨急，流鶯千萬莫長啼。
郊廟歌辭：太清宮樂章：煌煌
作者：不詳（唐）

煌煌道宮，肅肅太清。禮光尊祖，樂備充庭。罄竭誠至，希夷降靈。雲凝翠蓋，風焰紅旌。眾真以從，九奏初迎。永惟休佑，是錫和平。
郊廟歌辭：太清宮樂章：沖和
作者：不詳（唐）

虛無結思，鐘磬和音。歌以頌德，香以達心。禮殊祼鬯，義感昭臨。靈車至止，慶垂愔愔。
郊廟歌辭：太清宮樂章：香初上
作者：不詳（唐）

肅肅我祖，綿綿道宗。至感潛達，靈心暗通。雲輧禦氣，芝蓋隨風。四時禋祀，萬國來同。
郊廟歌辭：太清宮樂章：再上
作者：不詳（唐）

仙宗績道，我李承天。慶深虛極，符光象先。俗登仁壽，化闡蟺涓。五千貽範，億萬斯年。
郊廟歌辭：太清宮樂章：終上
作者：不詳（唐）

不宰元功，無為上聖。洪源長髮，誕受天命。金奏迎真，璿宮展盛。備禮周樂，垂光儲慶。
郊廟歌辭：太清宮樂章：紫極舞
作者：不詳（唐）

至道生元氣，重圓法混成。無為觀大象，沖用體常名。仙樂臨丹闕，雲車出玉京。靈符百代應，瑞節九貞迎。寶運開皇極，天臨映太清。長垂一德慶，永庇萬方寧。
郊廟歌辭：太清宮樂章：序入破第一奏
作者：不詳（唐）

真宗開妙理，沖教統清虛。化演無為日，言昭有象初。瑤臺肅靈瑞，金闕映仙居。一奏三清樂，長回八景輿。
郊廟歌辭：太清宮樂章：第二奏
作者：不詳（唐）

虛極仙宗本，希夷象帝先。百靈朝太上，萬法祖重圓。善貸惟沖德，功成謂自然。雲門達和氣，思用合鈞天。
郊廟歌辭：太清宮樂章：第三奏
作者：不詳（唐）

元符傳紫極，寶祚啟高真。道德先垂裕，沖和已化淳。人風齊太古，天瑞葉惟新。仙樂清都上，長明交泰辰。
郊廟歌辭：太清宮樂章：登歌
作者：不詳（唐）

嚴禋展事，理潔烝嘗。皇矣聖祖，德惟馨香。盛薦既撤，工歌載揚。大來之慶，降福穰穰。
郊廟歌辭：太清宮樂章：真和
作者：不詳（唐）

玉磬含香，金爐既馥。風馭泠泠，雲壇肅肅。杳歸大象，霈流嘉福。俾甯萬邦，無思不服。
郊廟歌辭：德明興聖廟樂章：迎神
作者：不詳（唐）

元尊九德，佐堯光宅。烈祖太宗，方周作伯。響懷霜露，樂變金石。白雲清風，彷彿來格。
郊廟歌辭：德明興聖廟樂章：登歌奠幣
作者：不詳（唐）

四時有典，百事來祭。尊祖奉宗，嚴禋大帝。禮先蒼璧，奠幣黝制。於斯萬年，熙成帝系。
郊廟歌辭：德明興聖廟樂章：迎俎
作者：不詳（唐）

盛牲實俎，涓選休成。鼎煁陽燧，玉盥陰精。有飶嘉豆，既和大羹。侑以清樂，細齊人情。
郊廟歌辭：德明興聖廟樂章：德明酌獻
作者：不詳（唐）

清廟奕奕，和樂雍雍。器尊犧象，禮屬宗公。白水方祼，黃流在中。謨明之德，萬古清風。
郊廟歌辭：德明興聖廟樂章：興聖酌獻
作者：不詳（唐）

閟宮靜謐，合樂周張。泰奠始獻，百末重觴。震澹存誠，庶幾迪嘗。遙源之祚，天漢靈長。
郊廟歌辭：德明興聖廟樂章：亞獻終獻
作者：不詳（唐）

惟清惟肅，靡聞靡見。舉備九成，俯終三獻。慶彰曼壽，胙徹嘉薦。瘞玉埋牲，禮神斯遍。
郊廟歌辭：德明興聖廟樂章：送神
作者：不詳（唐）

元精回復，靈貺繁滋。風灑蘭路，雲搖桂旗。高丘緬邈，涼部逶遲。瞻望靡及，纏綿永思。
郊廟歌辭：儀坤廟樂章：永和
作者：徐彥伯（唐）

猗若清廟，肅肅熒熒。國薦嚴祀，坤興淑靈。有幾在室，有樂在庭。臨茲孝享，百祿惟寧。
郊廟歌辭：儀坤廟樂章：金奏
作者：不詳（唐）

陰靈曜祉，軒曜降精。祥符淑氣，慶集柔明。瑤俎既列，雕桐發聲。徽猷永遠，比德皇英。
郊廟歌辭：儀坤廟樂章：太和
作者：丘說（唐）

孝哉我後，沖乎乃聖。道映重華，德輝文命。慕深視篋，情殷撫鏡。萬國移風，兆人承慶。
郊廟歌辭：儀坤廟樂章：肅和
作者：張齊賢（唐）

祼圭既濯，鬱鬯既陳。畫幕雲舉，黃流玉醇。儀充獻酌，禮盛眾禋。地察惟孝，愉焉饗親。
郊廟歌辭：儀坤廟樂章：雍和
作者：鄭善玉（唐）

酌鬱既灌，薌蕭方爇。籩豆靜器，簠簋芬飶。魚臘薦美，牲牷表潔。是戢是將，載迎載列。
郊廟歌辭：儀坤廟樂章：昭升
作者：薛稷（唐）

陽靈配德，陰魄昭升。堯壇鳳下，漢室龍興。俔天作對，前旒是凝。化行南國，道盛西陵，陰陰靈廟，光靈若憑。德馨惟享，孝思烝烝。
郊廟歌辭：儀坤廟樂章：坤貞
作者：不詳（唐）

幹道既亨，坤元以貞。肅雍攸在，輔佐斯成。外睦九族，內光一庭。克生睿哲，祚我休明。欽若徽範，悠哉淑靈。建茲清宮，於彼上京。縮茅以獻，絜秬惟馨。實受其福，期乎億齡。
郊廟歌辭：儀坤廟樂章：壽和
作者：徐堅（唐）

於穆清廟，肅雍嚴祀。合福受釐，介以繁祉。
郊廟歌辭：儀坤廟樂章：舒和
作者：胡雄（唐）

送文迎武遞參差，一始一終光聖儀。四海生人歌有慶，千齡孝享肅無虧。
郊廟歌辭：儀坤廟樂章：安和
作者：劉子玄（唐）

妙算申帷幄，神謀及廟庭。兩階文物備，七德武功成。校獵長楊苑，屯軍細柳營。將軍獻凱入，歌舞溢重城。
郊廟歌辭：儀坤廟樂章：雍和
作者：員半千（唐）

孝享雲畢，惟徹有章。雲感玄羽，風淒素商。瞻望神座，祗戀匪遑。禮終樂闋，肅雍鏘鏘。
郊廟歌辭：儀坤廟樂章：永和
作者：祝欽明（唐）

閟宮實實，清廟微微。降格無象，馨香有依。式昭纂慶，方融嗣徽。明禋是享，神保聿歸。
郊廟歌辭：儀坤廟樂章：迎神
作者：不詳（唐）

月靈降德，坤元授光。娥英比秀，任姒均芳。瑤臺薦祉，金屋延祥。迎神有樂，歆此嘉薌。
郊廟歌辭：儀坤廟樂章：送神
作者：不詳（唐）

玉帛儀大，金絲奏廣。靈應有孚，冥徵不爽。降彼休福，歆茲禋享。送樂有章，神麾其上。
郊廟歌辭：昭德皇后廟樂章：永和
作者：不詳（唐）

穆清廟，薦嚴禋。昭禮備，和樂新。望靈光，集元辰。祚無極，享萬春。
郊廟歌辭：昭德皇后廟樂章：肅和
作者：不詳（唐）

誠心達，娛樂分。升簫膋，鬱氛氳。茅既縮，鬯既燻。後來思，福如雲。
郊廟歌辭：昭德皇后廟樂章：雍和
作者：不詳（唐）

我將我享，盡明而誠。載芬黍稷，載滌犧牲。懿矣元良，萬邦以貞。心乎愛敬，若睹容聲。
郊廟歌辭：昭德皇后廟樂章：坤元
作者：不詳（唐）

於穆先後，麗聖稱崇。母臨萬宇，道被六宮。昌時協慶，理內成功。殷薦明德，傳芳國風。
郊廟歌辭：昭德皇后廟樂章：壽和
作者：不詳（唐）

工祝致告，徽音不遐。酒醴鹹旨，馨香具嘉。受釐獻祉，永慶邦家。
郊廟歌辭：昭德皇后廟樂章：舒和
作者：不詳（唐）

金枝羽部徹清歌，瑤臺肅穆笙磬羅。諧音遍響合明意，萬類昭融靈應多。
郊廟歌辭：昭德皇后廟樂章：凱安
作者：不詳（唐）

辰位列四星，帝功參十亂。進賢勤內輔，扈蹕清多難。承天厚載均，並耀宵光燦。留徽藹前躅，萬古披圖煥。
郊廟歌辭：昭德皇后廟樂章：雍和
作者：不詳（唐）

公屍既起，享禮載終。稱歌進徹，盡敬繇衷。澤流惠下，大小鹹同。
郊廟歌辭：昭德皇后廟樂章：永和
作者：不詳（唐）

昭事終，幽享餘。移月禦，返仙居。璿庭寂，靈幄虛。顧裴回，感皇儲。
中宗引諺
作者：不詳（唐）

冬至長於歲。
賈言忠引諺
作者：不詳（唐）

軍無媒，中道回。
李績引諺別張文瓘
作者：不詳（唐）

千里相送，終於一別。
路勵行引諺
作者：不詳（唐）

一人在朝，百人緩帶。
郝南容引諺
作者：不詳（唐）

三公後，出死狗。
員莊諺
作者：不詳（唐）

上有天堂，下有員莊。
婁師德引諺
作者：不詳（唐）

卒客無卒主人。
臺中諺
作者：不詳（唐）

免巡未推，只得自知。
宋守敬引諺
作者：不詳（唐）

雙陸無休勢。
雒穀諺
作者：不詳（唐）

謥洞入黃泉。
三門諺
作者：不詳（唐）

古無門匠墓。
張果引諺
作者：不詳（唐）

娶婦得公主，平地生公府。
哥舒翰引諺
作者：不詳（唐）

狐向窟嗥不祥。
代宗引諺
作者：不詳（唐）

不痴不聾，不作阿家阿翁。
鬼門關諺
作者：不詳（唐）

鬼門關，十人去，九不還。
河北諺
作者：不詳（唐）

山東一條葛，無事莫撩撥。
李振引諺
作者：不詳（唐）

百歲奴事三歲主。
王彥章引諺
作者：不詳（唐）

人死留名，豹死留皮。
《孫光憲北夢瑣言》引諺
作者：不詳（唐）

小舅小叔，相追相逐。
諺
作者：不詳（唐）

棗子塞鼻孔，懸棲閣卻種。蟬鳴蛁蟟喚，黍種糕糜斷。
寧茵事諺
作者：不詳（唐）

鵓鳩樹上鳴，意在麻子地。
鸕鷀諺
作者：不詳（唐）

鸕鷀不打腳下塘。
鹽鐵諺
作者：不詳（唐）

揚一益二。
馮翊諺
作者：不詳（唐）

苦泉羊，洛水漿。
丹徒諺
作者：不詳（唐）

生東吳，死丹徒。
湖州裡諺
作者：不詳（唐）

放爾生，放爾命，放爾湖州做百姓。
益陽諺
作者：不詳（唐）

長沙益陽，一時相b3。
昭潭諺
作者：不詳（唐）

昭潭無底橘州浮。
江右四郡諺
作者：不詳（唐）

筠袁贛吉，腦後插筆。
徐聞諺
作者：不詳（唐）

欲拔貧，詣徐聞。
隴西諺
作者：不詳（唐）

郎驅女驅，十馬九駒。安陽大角，十牛九犢。
荊棺峽諺
作者：不詳（唐）

九子不葬父，一女打荊棺。
南中諺
作者：不詳（唐）

秋收稻，夏收頭。
事狐神諺
作者：不詳（唐）

無狐魅，不成村。
李哲家怪引諺
作者：不詳（唐）

一雞死，一雞鳴。
俗諺
作者：不詳（唐）

白日無談人，談人則害生。昏夜無說鬼，說鬼則怪至。
李白名許雲封謎
作者：不詳（唐）

樹下彼何人，不語真吾好。語若及日中，煙霏謝成寶。
許氏碑陰謎
作者：不詳（唐）

談馬礪畢，王田數七。
大明寺壁語
作者：不詳（唐）

一人堂堂，二曜同光。泉深尺一，點去冰傍。二人相連，
曹著與客謎
作者：不詳（唐）

一物坐也坐，臥也坐，行也坐。一物坐也臥，立也臥，行也臥，走也臥，臥也臥
客題青龍寺門
作者：不詳（唐）

龕龍去東海，時日隱西斜。敬文今不在，碎石入流沙。
陶穀題南唐官舍壁
作者：不詳（唐）

西川狗，百姓眼。馬包兒，禦廚飯。
謝小娥夢盜姓名
作者：不詳（唐）

車中猴，門東草。禾中走，一日夫。
北極贈李觀
作者：韓愈（唐）

北極有羈羽，南溟有沈鱗。川源浩浩隔，影響兩無因。風雲一朝會，變化成一身。誰言道裡遠，感激疾如神。我年二十五，求友昧其人。哀歌西京市，乃與夫子親。所尚苟同趨，賢愚豈異倫。方為金石姿，萬世無緇磷。無為兒女態，憔悴悲賤貧。
此日足可惜贈張籍
作者：韓愈（唐）

此日足可惜，此酒不足嘗。舍酒去相語，共分一日光。念昔未知子，孟君自南方。自矜有所得，言子有文章。我名屬相府，欲往不得行。思之不可見，百端在中腸。維時月魄死，冬日朝在房。驅馳公事退，聞子適及城。命車載之至，引坐於中堂。開懷聽其說，往往副所望。孔丘歿已遠，仁義路久荒。紛紛百家起，詭怪相披猖。長老守所聞，後生習為常。少知誠難得，純粹古已亡。譬彼植園木，有根易為長。留之不遣去，館置城西旁。歲時未雲幾，浩浩觀湖江。眾夫指之笑，謂我知不明。兒童畏雷電，魚鱉驚夜光。州家舉進士，選試繆所當。馳辭對我策，章句何煒煌。相公朝服立，工席歌鹿鳴。禮終樂亦闋，相拜送於庭。之子去須臾，赫赫流盛名。竊喜複竊歎，諒知有所成。人事安可恆，奄忽令我傷。聞子高第日，正從相公喪。哀情逢吉語，惝恍難為雙。暮宿偃師西，徒輾轉在床。夜聞汴州亂，繞壁行彷徨。我時留妻子，倉卒不及將。相見不復期，零落甘所丁。驕兒未絕乳，念之不能忘。忽如在我所，耳若聞啼聲。中途安得返，一日不可更。俄有東來說，我家免罹殃。乘船下汴水，東去趨彭城。從喪朝至洛，還走不及停。假道經盟津，出入行澗岡。日西入軍門，羸馬顛且僵。主人願少留，延入陳壺觴。卑賤不敢辭，忽忽心如狂。飲食豈知味，絲竹徒轟轟。平明脫身去，決若驚鳧翔。黃昏次汜水，欲過無舟航。號呼久乃至，夜濟十裡黃。中流上灘潬，沙水不可詳。驚波暗合遝，星宿爭翻芒。轅馬蹢躅鳴，左右泣僕童。甲午憩時門，臨泉窺鬥龍。東南出陳許，陂澤平茫茫。道邊草木花，紅紫相低昂。百里不逢人，角角雄雉鳴。行行二月暮，乃及徐南疆。下馬步堤岸，上船拜吾兄。誰雲經艱難，百口無夭殤。僕射南陽公，宅我睢水陽。篋中有餘衣，盎中有餘糧。閉門讀書史，窗戶忽已涼。日念子來遊，子豈知我情。別離未為久，辛苦多所經。對食每不飽，共言無倦聽。連延三十日，晨坐達五更。我友二三子，宦遊在西京。東野窺禹穴，李翱觀濤江。蕭條千萬裡，會合安可逢。淮之水舒舒，楚山直叢叢。子又舍我去，我懷焉所窮。男兒不再壯，百歲如風狂。高爵尚可求，無為守一鄉。
幽懷
作者：韓愈（唐）

幽懷不能寫，行此春江潯。適與佳節會，士女競光陰。凝妝耀洲渚，繁吹蕩人心。間關林中鳥，亦知和為音。豈無一尊酒，自酌還自吟。但悲時易失，四序迭相侵。我歌君子行，視古猶視今。
君子法天運
作者：韓愈（唐）

君子法天運，四時可前知。小人惟所遇，寒暑不可期。利害有常勢，取捨無定姿。焉能使我心，皎皎遠憂疑。
落葉送陳羽
作者：韓愈（唐）

落葉不更息，斷蓬無複歸。飄颻終自異，邂逅暫相依。悄悄深夜語，悠悠寒月輝。誰雲少年別，流淚各沾衣。
歸彭城
作者：韓愈（唐）

天下兵又動，太平竟何時。籲謨者誰子，無乃失所宜。前年關中旱，閭井多死饑。去歲東郡水，生民為流屍。上天不虛應，禍福各有隨。我欲進短策，無由至彤墀。刳肝以為紙，瀝血以書辭。上言陳堯舜，下言引龍夔。言詞多感激，文字少葳蕤。一讀已自怪，再尋良自疑。食芹雖雲美，獻禦固已痴。緘封在骨髓，耿耿空自奇。昨者到京城，屢陪高車馳。周行多俊異，議論無瑕疵。見待頗異禮，未能去毛皮。到口不敢吐，徐徐俟其巇。歸來戎馬間，驚顧似羈雌。連日或不語，終朝見相欺。乘閑輒騎馬，茫茫詣空陂。遇酒即酩酊，君知我為誰。
醉後
作者：韓愈（唐）

煌煌東方星，奈此眾客醉。初喧或忿爭，中靜雜嘲戲。淋漓身上衣，顛倒筆下字。人生如此少，酒賤且勤置。
醉贈張秘書
作者：韓愈（唐）

人皆勸我酒，我若耳不聞。今日到君家，呼酒持勸君。為此座上客，及餘各能文。君詩多型度，藹藹春空雲。東野動驚俗，天葩吐奇芬。張籍學古淡，軒鶴避雞群。阿買不識字，頗知書八分。詩成使之寫，亦足張吾軍。所以欲得酒，為文俟其醺。酒味既冷冽，酒氣又氛氳。性情漸浩浩，諧笑方云云。此誠得酒意，餘外徒繽紛。長安眾富兒，盤饌羅羶葷。不解文字飲，惟能醉紅裙。雖得一餉樂，有如聚飛蚊。今我及數子，固無蕕與燻。險語破鬼膽，高詞媲皇墳。至寶不雕琢，神功謝鋤耘。方今向太平，元凱承華勳。吾徒幸無事，庶以窮朝曛。
同冠峽
作者：韓愈（唐）

南方二月半，春物亦已少。維舟山水間，晨坐聽百鳥。宿雲尚含姿，朝日忽升曉。羈旅感和鳴，囚拘念輕矯。潺湲淚久迸，詰曲思增繞。行矣且無然，蓋棺事乃了。
送惠師
作者：韓愈（唐）

惠師浮屠者，乃是不羈人。十五愛山水，超然謝朋親。脫冠剪頭髮，飛步遺蹤塵。發跡入四明，梯空上秋旻。遂登天臺望，眾壑皆嶙峋。夜宿最高頂，舉頭看星辰。光芒相照燭，南北爭羅陳。茲地絕翔走，自然嚴且神。微風吹木石，澎湃聞韶鈞。夜半起下視，溟波銜日輪。魚龍驚踴躍，叫嘯成悲辛。怪氣或紫赤，敲磨共輪囷。金鴉既騰翥，六合俄清新。常聞禹穴奇，東去窺甌閩。越俗不好古，流傳失其真。幽蹤邈難得，聖路嗟長堙。回臨浙江濤，屹起高峨岷。壯志死不息，千年如隔晨。是非竟何有，棄去非吾倫。淩江詣廬嶽，浩蕩極遊巡。崔崒沒雲表，陂陀浸湖淪。是時雨初霽，懸瀑垂天紳。前年往羅浮，步戛南海漘。大哉陽德盛，榮茂恆留春。鵬鶱墮長翮，鯨戲側修鱗。自來連州寺，曾未造城闉。日攜青雲客，探勝窮崖濱。太守邀不去，群官請徒頻。囊無一金資，翻謂富者貧。昨日忽不見，我令訪其鄰。奔波自追及，把手問所因。顧我卻興歎，君甯異於民。離合自古然，辭別安足珍。吾聞九疑好，夙志今欲伸。斑竹啼舜婦，清湘沈楚臣。衡山與洞庭，此固道所循。尋崧方抵洛，曆華遂之秦。浮游靡定處，偶往即通津。吾言子當去，子道非吾遵。江魚不池活，野鳥難籠馴。吾非西方教，憐子狂且醇。吾嫉惰遊者，憐子愚且諄。去矣各異趣，何為浪沾巾。
送靈師
作者：韓愈（唐）

佛法入中國，爾來六百年。齊民逃賦役，高士著幽禪。官吏不之制，紛紛聽其然。耕桑日失隸，朝署時遺賢。靈師皇甫姓，胤胄本蟬聯。少小涉書史，早能綴文篇。中間不得意，失跡成延遷。逸志不拘教，軒騰斷牽攣。圍棋鬥白黑，生死隨機權。六博在一擲，梟盧叱迴旋。戰詩誰與敵，浩汗橫戈鋋。飲酒盡百盞，嘲諧思逾鮮。有時醉花月，高唱清且綿。四座鹹寂默，杳如奏湘弦。尋勝不憚險，黔江屢洄沿。瞿塘五六月，驚電讓歸船。怒水忽中裂，千尋墮幽泉。環回勢益急，仰見團團天。投身豈得計，性命甘徒捐。浪沫蹙翻湧，漂浮再生全。同行二十人，魂骨俱坑填。靈師不掛懷，冒涉道轉延。開忠二州牧，詩賦時多傳。失職不把筆，珠璣為君編。強留費日月，密席羅嬋娟。昨者至林邑，使君數開筵。逐客三四公，盈懷贈蘭荃。湖遊泛漭沆，溪宴駐潺湲。別語不許出，行裾動遭牽。鄰州競招請，書劄何翩翩。十月下桂嶺，乘寒恣窺緣。落落王員外，爭迎獲其先。自從入賓館，佔吝久能專。吾徒頗攜被，接宿窮歡妍。聽說兩京事，分明皆眼前。縱橫雜謠俗，瑣屑鹹羅穿。材調真可惜，朱丹在磨研。方將斂之道，且欲冠其顛。韶陽李太守，高步淩雲煙。得客輒忘食，開囊乞繒錢。手持南曹敘，字重青瑤鐫。古氣參彖系，高標摧太玄。維舟事幹謁，披讀頭風痊。還如舊相識，傾壺暢幽悁。以此複留滯，歸驂幾時鞭。
縣齋有懷
作者：韓愈（唐）

少小尚奇偉，平生足悲吒。猶嫌子夏儒，肯學樊遲稼。事業窺皋稷，文章蔑曹謝。濯纓起江湖，綴佩雜蘭麝。悠悠指長道，去去策高駕。誰為傾國謀，自許連城價。初隨計吏貢，屢入澤宮射。雖免十上勞，何能一戰霸。人情忌殊異，世路多權詐。蹉跎顏遂低，摧折氣愈下。冶長信非罪，侯生或遭罵。懷書出皇都，銜淚渡清灞。身將老寂寞，志欲死閒暇。朝食不盈腸，冬衣才掩髂。軍書既頻召，戎馬乃連跨。大樑從相公，彭城赴僕射。弓箭圍狐兔，絲竹羅酒炙。兩府變荒涼，三年就休假。求官去東洛，犯雪過西華。塵埃紫陌春，風雨靈臺夜。名聲荷朋友，援引乏姻婭。雖陪彤庭臣，詎縱青冥靶。寒空聳危闕，曉色曜修架。捐軀辰在丁，鎩翮時方蠟。投荒誠職分，領邑幸寬赦。湖波翻日車，嶺石坼天罅。毒霧恆燻晝，炎風每燒夏。雷威固已加，颶勢仍相借。氣象杳難測，聲音籲可怕。夷言聽未慣，越俗循猶乍。指摘兩憎嫌，睢盱互猜訝。只緣恩未報，豈謂生足藉。嗣皇新繼明，率土日流化。惟思滌瑕垢，長去事桑柘。劚嵩開雲扃，壓潁抗風榭。禾麥種滿地，梨棗栽繞舍。兒童稍長成，雀鼠得驅嚇。官租日輸納，村酒時邀迓。閑愛老農愚，歸弄小女奼。如今便可爾，何用畢婚嫁。
合江亭
作者：韓愈（唐）

紅亭枕湘江，蒸水會其左。瞰臨眇空闊，綠淨不可唾。維昔經營初，邦君實王佐。翦林遷神祠，買地費家貨。梁棟巨集可愛，結構麗匪過。伊人去軒騰，茲宇遂頹挫。老郎來何暮，高唱久乃和。樹蘭盈九畹，栽竹逾萬個。長綆汲滄浪，幽蹊下坎坷。波濤夜俯聽，雲樹朝對臥。初如遺宦情，終乃最郡課。人生誠無幾，事往悲豈奈。蕭條綿歲時，契闊繼庸懦。勝事誰複論，醜聲日已播。中丞黜兇邪，天子閔窮餓。君侯至之初，閭裡自相賀。淹滯樂閑曠，勤苦勸慵惰。為餘掃塵階，命樂醉眾座。窮秋感平分，新月憐半破。願書巖上石，勿使泥塵涴。
陪杜侍禦遊湘西兩寺獨宿有題一首，因獻楊常侍
作者：韓愈（唐）

長沙千里平，勝地猶在險。況當江闊處，鬥起勢匪漸。深林高玲瓏，青山上琬琰。路窮臺殿闢，佛事煥且儼。剖竹走泉源，開廊架崖廣。是時秋之殘，暑氣尚未斂。群行忘後先，朋息棄拘檢。客堂喜空涼，華榻有清簟。澗蔬煮蒿芹，水果剝菱芡。伊餘夙所慕，陪賞亦雲忝。幸逢車馬歸，獨宿門不掩。山樓黑無月，漁火燦星點。夜風一何喧，杉檜屢磨颭。猶疑在波濤，怵惕夢成魘。靜思屈原沈，遠憶賈誼貶。椒蘭爭妒忌，絳灌共讒諂。誰令悲生腸，坐使淚盈臉。翻飛乏羽翼，指摘困瑕玷。珥貂藩維重，政化類分陝。禮賢道何優，奉己事苦儉。大廈棟方隆，巨川楫行剡。經營誠少暇，遊宴固已歉。旅程愧淹留，徂歲嗟荏苒。平生每多感，柔翰遇頻染。輾轉嶺猿鳴，曙燈青睒睒。
嶽陽樓別竇司直
作者：韓愈（唐）

洞庭九州間，厥大誰與讓。南匯群崖水，北注何奔放。瀦為七百里，吞納各殊狀。自古澄不清，環混無歸向。炎風日搜攪，幽怪多冗長。軒然大波起，宇宙隘而妨。巍峨拔嵩華，騰踔較健壯。聲音一何宏，轟輵車萬兩。猶疑帝軒轅，張樂就空曠。蛟螭露筍簴，縞練吹組帳。鬼神非人世，節奏頗跌踼。陽施見誇麗，陰閉感悽愴。朝過宜春口，極北缺堤障。夜纜巴陵洲，叢芮才可傍。星河盡涵泳，俯仰迷下上。餘瀾怒不已，喧聒鳴甕盎。明登嶽陽樓，輝煥朝日亮。飛廉戢其威，清晏息纖纊。泓澄湛凝綠，物影巧相況。江豚時出戲，驚波忽蕩漾。時當冬之孟，隙竅縮寒漲。前臨指近岸，側坐眇難望。滌濯神魂醒，幽懷舒以暢。主人孩童舊，握手乍忻悵。憐我竄逐歸，相見得無恙。開筵交履舄，爛漫倒家釀。杯行無留停，高柱送清唱。中盤進橙慄，投擲傾脯醬。歡窮悲心生，婉孌不能忘。念昔始讀書，志欲幹霸王。屠龍破千金，為藝亦雲亢。愛才不擇行，觸事得讒謗。前年出官由，此禍最無妄。公卿採虛名，擢拜識天仗。奸猜畏彈射，斥逐恣欺誑。新恩移府庭，逼側廁諸將。於嗟苦駑緩，但懼失宜當。追思南渡時，魚腹甘所葬。嚴程迫風帆，劈箭入高浪。顛沈在須臾，忠鯁誰複諒。生還真可喜，克己自懲創。庶從今日後，粗識得與喪。事多改前好，趣有獲新尚。誓耕十畝田，不取萬乘相。細君知蠶織，稚子已能餉。行當掛其冠，生死君一訪。
送文暢師北遊
作者：韓愈（唐）

昔在四門館，晨有僧來謁。自言本吳人，少小學城闕。已窮佛根源，粗識事輗軏。攣拘屈吾真，戒轄思遠發。薦紳秉筆徒，聲譽耀前閥。從求送行詩，屢造忍顛蹶。今成十餘卷，浩汗羅斧鉞。先生閟窮巷，未得窺剞劂。又聞識大道，何路補黥刖。出其囊中文，滿聽實清越。謂僧當少安，草序頗排訐。上論古之初，所以施賞罰。下開迷惑胸，窙豁劚株橛。僧時不聽瑩，若飲水救暍。風塵一出門，時日多如發。三年竄荒嶺，守縣坐深樾。徵租聚異物，詭制怛巾襪。幽窮誰共語，思想甚含噦。昨來得京官，照壁喜見蠍。況逢舊親識，無不比鶼蟩。長安多門戶，吊慶少休歇。而能勤來過，重惠安可揭。當今聖政初，恩澤完vr狘。胡為不自暇，飄戾逐鸇鷢。僕射領北門，威德壓胡羯。相公鎮幽都，竹帛爛勳伐。酒場舞閨姝，獵騎圍邊月。開張篋中寶，自可得津筏。從茲富裘馬，寧複茹藜蕨。餘期報恩後，謝病老耕垡。庇身指蓬茅，逞志縱獫猲。僧還相訪來，山藥煮可掘。
答張徹
作者：韓愈（唐）

辱贈不知報，我歌爾其聆。首敘始識面，次言後分形。道途綿萬裡，日月垂十齡。浚郊避兵亂，睢岸連門停。肝膽一古劍，波濤兩浮萍。漬墨竄舊史，磨丹注前經。義苑手秘寶，文堂耳驚霆。暄晨躡露舄，暑夕眠風欞。結友子讓抗，請師我慚丁。初味猶啖蔗，遂通斯建瓴。搜奇日有富，嗜善心無寧。石樑平侹侹，沙水光泠泠。乘枯摘野豔，沈細抽潛腥。遊寺去陟巘，尋徑返穿汀。緣雲竹竦竦，失路麻冥冥。淫潦忽翻野，平蕪眇開溟。防洩塹夜塞，懼沖城晝扃。及去事戎轡，相逢宴軍伶。觥秋縱兀兀，獵旦馳駉駉。從賦始分手，朝京忽同舲。急時促暗棹，戀月留虛亭。畢事驅傳馬，安居守窗螢。梅花灞水別，宮燭驪山醒。省選逮投足，鄉賓尚摧翎。塵祛又一摻，淚眥還雙熒。洛邑得休告，華山窮絕陘。倚巖睨海浪，引袖拂天星。日駕此回轄，金神所司刑。泉紳拖修白，石劍攢高青。磴蘚澾拳局，梯飆颭伶俜。悔狂已咋指，垂誡仍鐫銘。峨豸忝備列，伏蒲愧分涇。微誠慕橫草，瑣力摧撞筳。疊雪走商嶺，飛波航洞庭。下險疑墮井，守官類拘囹。荒餐茹獠蠱，幽夢感湘靈。刺史肅蓍蔡，吏人沸蝗螟。點綴簿上字，趨蹌合前鈴。賴其飽山水，得以娛瞻聽。紫樹雕斐亹，碧流滴瓏玲。映波鋪遠錦，插地列長屏。愁狖酸骨死，怪花醉魂馨。潛苞絳實坼，幽乳翠毛零。赦行五百里，月變三十蓂。漸階群振鷺，入學誨螟蛉。蘋甘謝鳴鹿，罍滿慚罄瓶。冏冏抱瑚璉，飛飛聯鶺鴒。魚鬣欲脫背，虯光先照硎。豈獨出醜類，方當動朝廷。勤來得晤語，勿憚宿寒廳。
薦士
作者：韓愈（唐）

周詩三百篇，雅麗理訓誥。曾經聖人手，議論安敢到。五言出漢時，蘇李首更號。東都漸彌漫，派別百川導。建安能者七，卓犖變風操。逶迤抵晉宋，氣象日凋耗。中間數鮑謝，比近最清奧。齊梁及陳隋，眾作等蟬噪。搜春摘花卉，沿襲傷剽盜。國朝盛文章，子昂始高蹈。勃興得李杜，萬類困陵暴。後來相繼生，亦各臻閫奧。有窮者孟郊，受材實雄驁。冥觀洞古今，象外逐幽好。橫空盤硬語，妥帖力排奡。敷柔肆紆餘，奮猛卷海潦。榮華肖天秀，捷疾逾響報。行身踐規矩，甘辱恥媚灶。孟軻分邪正，眸子看了眊。杳然粹而清，可以鎮浮躁，俗流知者誰，指注競嘲傲。聖皇索遺逸，髦士日登造。廟堂有賢相，愛遇均覆燾。況承歸與張，二公迭嗟悼。青冥送吹噓，強箭射魯縞。胡為久無成，使以歸期告。霜風破佳菊，嘉節迫吹帽。念將決焉去，感物增戀嫪。彼微水中荇，尚煩左右芼。魯侯國至小，廟鼎猶納郜。幸當擇瑉玉，寧有棄珪瑁。悠悠我之思，擾擾風中纛。上言愧無路，日夜惟心禱。鶴翎不天生，變化在啄菢。通波非難圖，尺地易可漕。善善不汲汲，後時徒悔懊。救死具八珍，不如一簞犒。微詩公勿誚，愷悌神所勞。
喜侯喜至贈張籍張徹
作者：韓愈（唐）

昔我在南時，數君常在唸。搖搖不可止，諷詠日喁噞。如以膏濯衣，每漬垢逾染。又如心中疾，針石非所砭。常思得遊處，至死無倦厭。地遐物奇怪，水鏡涵石劍。荒花窮漫亂，幽獸工騰閃。礙目不忍窺，忽忽坐昏墊。逢神多所祝，豈忘靈即驗。依依夢歸路，歷歷想行店。今者誠自幸，所懷無一欠。孟生去雖索，侯氏來還歉。欹眠聽新詩，屋角月豔豔。雜作承間騁，交驚舌互bc。繽紛指瑕疵，拒捍阻城塹。以餘經摧挫，固請發鉛槧。居然妄推讓，見謂爇天焰。比疏語徒妍，悚息不敢佔。呼奴具盤餐，飣餖魚菜贍。人生但如此，朱紫安足僭。
古風
作者：韓愈（唐）

今日曷不樂，幸時不用兵。無曰既蹙矣，乃尚可以生。彼州之賦，去汝不顧。此州之役，去我奚適。一邑之水，無念百年，聊樂一日。
駑驥
作者：韓愈（唐）

駑駘誠齷齪，市者何其稠。力小若易制，價微良易酬。渴飲一鬥水，饑食一束芻。嘶鳴當大路，志氣若有餘。騏驥生絕域，自矜無匹儔。牽驅入市門，行者不為留。借問價幾何，黃金比嵩丘。借問行幾何，咫尺視九州。饑食玉山禾，渴飲醴泉流。問誰能為禦，曠世不可求。惟昔穆天子，乘之極遐遊。王良執其轡，造父挾其輈。因言天外事，茫惚使人愁。駑駘謂騏驥，餓死餘爾羞。有能必見用，有德必見收。孰雲時與命，通塞皆自由。騏驥不敢言，低徊但垂頭。人皆劣騏驥，共以駑駘優。喟餘獨興歎，才命不同謀。寄詩同心子，為我商聲謳。
馬厭穀
作者：韓愈（唐）

馬厭穀兮，士不厭糠籺；土被文繡兮，士無短褐。彼其得志兮，不我虞；一朝失志兮，其何如。已焉哉，
出門
作者：韓愈（唐）

長安百萬家，出門無所之。豈敢尚幽獨，與世實參差。古人雖已死，書上有其辭。開卷讀且想，千載若相期。出門各有道，我道方未夷。且於此中息，天命不吾欺。
嗟哉董生行
作者：韓愈（唐）

淮水出桐柏，山東馳遙遙千里不能休；淝水出其側，彷徨躑躅久不去，以翼來覆待狗歸。嗟哉董生，誰將與儔？時之人，夫妻相虐，兄弟為讎。食君之祿，而令父母愁。亦獨何心，嗟哉董生無與儔。
烽火
作者：韓愈（唐）

登高望烽火，誰謂塞塵飛。王城富且樂，曷不事光輝。勿言日已暮，相見恐行稀。願君熟念此，秉燭夜中歸。我歌寧自感，乃獨淚沾衣。
汴州亂二首
作者：韓愈（唐）

汴州城門朝不開，天狗墮地聲如雷。健兒爭誇殺留後，母從子走者為誰，大夫夫人留後兒。昨日乘車騎大馬，
利劍
作者：韓愈（唐）

利劍光耿耿，佩之使我無邪心。故人念我寡徒侶，劍與我俱變化歸黃泉。
齪齪
作者：韓愈（唐）

齪齪當世士，所憂在饑寒。但見賤者悲，不聞貴者歎。大賢事業異，遠抱非俗觀。報國心皎潔，念時涕汍瀾。妖姬坐左右，柔指發哀彈。酒餚雖日陳，感激寧為歡。秋陰欺白日，泥潦不少幹。河堤決東郡，老弱隨驚湍。天意固有屬，誰能詰其端。願辱太守薦，得充諫諍官。排雲叫閶闔，披腹呈琅玕。致君豈無術，自進誠獨難。
雪後宿同軌店，上法護寺鐘樓望月
作者：元稹（唐）

滿山殘雪滿山風，野寺無門院院空。煙火漸稀孤店靜，月明深夜古樓中。
陪韋尚書丈歸履信宅，因贈韋氏兄弟
作者：元稹（唐）

紫垣騶騎入華居，公子文衣護錦輿。眠閣書生複何事，也騎羸馬從尚書。
永貞二年正月二日上御丹鳳樓赦天下予與李公垂庾順之閒行曲江不及盛觀
作者：元稹（唐）

春來饒夢慵朝起，不看千官擁禦樓。卻著閑行是忙事，數人同傍曲江頭。
韋居守晚歲常言退休之志因署其居曰大隱洞命予賦詩因贈絕句
作者：元稹（唐）

謝公潛有東山意，已向朱門啟洞門。大隱猶疑戀朝市，不知名作罷歸園。
贈李十二牡丹花片，因以餞行
作者：元稹（唐）

鶯澀餘聲絮墮風，牡丹花盡葉成叢。可憐顏色經年別，收取朱闌一片紅。
題李十一修行裡居壁
作者：元稹（唐）

雲闕朝回塵騎合，杏花春盡曲江閑。憐君雖在城中住，不隔人家便是山。
靖安窮居
作者：元稹（唐）

喧靜不由居遠近，大都車馬就權門。野人住處無名利，草滿空階樹滿園。
贈樂天
作者：元稹（唐）

等閒相見銷長日，也有閒時更學琴。不是眼前無外物，不關心事不經心。
使東川：駱口驛二首
作者：元稹（唐）

郵亭壁上數行字，崔李題名王白詩。盡日無人共言語，不離牆下至行時。二星徼外通蠻服，五夜燈前草禦文。我到東川恰相半，向南看月北看雲。
使東川：清明日
作者：元稹（唐）

常年寒食好風輕，觸處相隨取次行。今日清明漢江上，一身騎馬縣官迎。
使東川：亞枝紅
作者：元稹（唐）

平陽池上亞枝紅，悵望山郵事事同。還向萬竿深竹裡，一枝渾臥碧流中。
使東川：梁州夢
作者：元稹（唐）

夢君同繞曲江頭，也向慈恩院院遊。亭吏呼人排去馬，所驚身在古梁州。
使東川：南秦雪
作者：元稹（唐）

帝城寒盡臨寒食，駱穀春深未有春。才見嶺頭雲似蓋，飛鳥不飛猿不動，青驄禦史上南秦。
使東川：江樓月
作者：元稹（唐）

嘉陵江岸驛樓中，江在樓前月在空。月色滿床兼滿地，萬一帝鄉還潔白，幾人潛傍杏園東。
使東川：慚問囚
作者：元稹（唐）

司馬子微壇上頭，與君深結白雲儔。尚平村落擬連買，那知今日蜀門路，帶月夜行緣問囚。
使東川：江上行
作者：元稹（唐）

悶見漢江流不息，悠悠漫漫竟何成。江流不語意相問，何事遠來江上行。
使東川：漢江上笛
作者：元稹（唐）

小年為寫遊梁賦，最說漢江聞笛愁。今夜聽時在何處，月明西縣驛南樓。
使東川：郵亭月
作者：元稹（唐）

君多務實我多情，大抵偏嗔步月明。今夜山郵與蠻嶂，君應堅臥我還行。
使東川：嘉陵驛二首
作者：元稹（唐）

嘉陵驛上空床客，一夜嘉陵江水聲。仍對牆南滿山樹，野花撩亂月朧明。牆外花枝壓短牆，月明還照半張床。無人會得此時意，一夜獨眠西畔廊。
使東川：百牢關
作者：元稹（唐）

嘉陵江上萬重山，何事臨江一破顏。自笑只緣任敬仲，等閒身度百牢關。
使東川：江花落
作者：元稹（唐）

日暮嘉陵江水東，梨花萬片逐江風。江花何處最腸斷，半落江流半在空。
使東川：嘉陵江二首
作者：元稹（唐）

秦人惟識秦中水，長想吳江與蜀江。今日嘉川驛樓下，可憐如練繞明窗。千里嘉陵江水聲，何年重繞此江行。只應添得清宵夢，時見滿江流月明。
使東川：西縣驛
作者：元稹（唐）

去時樓上清明夜，月照樓前撩亂花。今日成陰複成子，可憐春盡未還家。
使東川：望喜驛
作者：元稹（唐）

滿眼文書堆案邊，眼昏偷得暫時眠。子規驚覺燈又滅，一道月光橫枕前。
使東川：好時節
作者：元稹（唐）

身騎驄馬峨眉下，面帶霜威卓氏前。虛度東川好時節，酒樓元被蜀兒眠。
使東川：夜深行
作者：元稹（唐）

夜深猶自繞江行，震地江聲似鼓聲。漸見戍樓疑近驛，百牢關吏火前迎。
使東川：望驛臺
作者：元稹（唐）

可憐三月三旬足，悵望江邊望驛臺。料得孟光今日語，不曾春盡不歸來。
贈鹹陽少府蕭郎
作者：元稹（唐）

莫怪逢君淚每盈，仲由多感有深情。陸家幼女託良婿，別時何處最腸斷，日暮渭陽驅馬行。
贈呂三校書
作者：元稹（唐）

同年同拜校書郎，觸處潛行爛熳狂。共佔花園爭趙闢，語到欲明歡又泣，傍人相笑兩相傷。
封書
作者：元稹（唐）

鶴臺南望白雲關，城市猶存暫一還。書出步虛三百韻，蕊珠文字在人間。
仁風李著作園醉後寄李十
作者：元稹（唐）

朧明春月照花枝，花下音聲是管兒。卻笑西京李員外，五更騎馬趁朝時。
燈影
作者：元稹（唐）

洛陽晝夜無車馬，漫掛紅紗滿樹頭。見說平時燈影裡，玄宗潛伴太真遊。
貶江陵途中寄樂天杓直杓直以員外郎判鹽鐵樂天以拾遺在翰林
作者：元稹（唐）

想到江陵無一事，酒杯書卷綴新文。紫芽嫩茗和枝採，算緡草詔終須解，不敢將心遠羨君。
渡漢江
作者：元稹（唐）

嶓塚去年尋漾水，襄陽今日渡江濆。山遙遠樹才成點，鯢鯨歸穴東溟溢，又作波濤隨伍員。
哀病驄呈致用
作者：元稹（唐）

櫪上病驄啼褭褭，江邊廢宅路迢迢。自經梅雨長垂耳，曾聽禁漏驚衙鼓，慣蹋康衢怕小橋。半夜雄嘶心不死，
送嶺南崔侍禦
作者：元稹（唐）

我是北人長北望，每嗟南雁更南飛。君今又作嶺南別，黃家賊用鑹刀利，白水郎行旱地稀。蜃吐朝光樓隱隱，火布垢塵須火浣，木綿溫軟當綿衣。桄榔面磣檳榔澀，此中無限相憂事，請為殷勤事事依。
酬樂天八月十五夜禁中獨直玩月見寄
作者：元稹（唐）

一年秋半月偏深，況就煙霄極賞心。金鳳臺前波漾漾，何意枚皋正承詔，瞥然塵唸到江陰。
予病瘴樂天寄通中散碧腴垂雲膏仍題四韻以慰遠懷開坼之間因有酬答
作者：元稹（唐）

紫河變煉紅霞散，翠液煎研碧玉英。金籍真人天上合，唯有思君治不得，膏銷雪盡意還生。
早夏青龍寺致齋憑眺感物因書十四韻
作者：權德輿（唐）

曉出文昌宮，憩茲青蓮宇。潔齋奉明祀，憑覽傷夐古。秦為三月火，漢乃一抔土。詐力自湮淪，霸儀終莽鹵。中南橫峻極，積翠洩雲雨。首夏諒清和，芳陰接場圃。仁祠閟嚴淨，稽首洗靈府。虛室僧正禪，危梁燕初乳。通莊走聲利，結駟乃旁午。觀化複何如，刳心信為愈。盛時忽過量，弱質本無取。靜永環中樞，益愧腰下組。塵勞期抖擻，陟降聊俯僂。遺韻留壁間，淒然感東武。
仲秋朝拜昭陵
作者：權德輿（唐）

清秋壽原上，詔拜承吉蔔。嘗讀貞觀書，及茲幸齋沐。文皇昔潛耀，隨季自顛覆。撫運斯順人，救焚非逐鹿。神祇戴元聖，君父納大麓。良將授兵符，直臣調鼎餗。無疆傳慶祚，有截荷亭育。仙馭淩紫氛，神遊棄黃屋。方祗護山跡，先正陪巖腹。杳杳九嵕深，沉沉萬靈肅。鳥飛田已闢，龍去雲猶簇。金氣爽林巒，幹岡走崖谷。吾皇弘孝理，率土蒙景福。擁佑乃清夷，威靈諒回復。禮承三公重，心愧二卿祿。展敬何所伸，曾以斧山木。
拜昭陵出城與張秘監閣老同裡臨行別承在史館未歸尋辱清辭輒酬之
作者：權德輿（唐）

仲月當南呂，晨裝拜谷林。逢君在東觀，不得話離襟。策馬緣雲路，開緘扣玉音。還期才浹日，裡社酒同斟。
酬馮監拜昭陵回途中遇雨見示
作者：權德輿（唐）

之子共乘軺，清秋拜上霄。曙霞迎夙駕，零雨濕回鑣。甘谷行初盡，軒臺去漸遙。望中猶可辨，耘鳥下山椒。
朔旦冬至攝職南郊，因書即事
作者：權德輿（唐）

大明南至慶天正，朔旦圓丘樂六成。文軌盡同堯曆象，更有觀臺稱賀處，黃雲捧日瑞昇平。
奉和張監閣老過八陵院題贈杜卿崔員外
作者：權德輿（唐）

崇飾山園孝理深，萬方同感聖人心。已聞東閣招從事，與君跬步如同舍，終日相期此盍簪。
奉和鄭賓客相公攝官豐陵扈從之作
作者：權德輿（唐）

五輅導靈轀，千夫象繚垣。行宮移曉漏，彩仗下秋原。莫究希夷理，空懷渙汗恩。頤神方蹈道，傳聖乃尊尊。共祝如山壽，俄驚憑幾言。遐荒七月會，肸蠁百靈奔。豹尾從風直，鸞旗映日翻。塗芻聯法從，營騎肅旌門。杳靄虞泉夕，淒清楚挽喧。不堪程盡處，嗚咽望文園。
詹事府宿齋絕句
作者：權德輿（唐）

清齋四體泰，白晝一室空。摧頹有古樹，騷屑多悲風。
和王祭酒太社宿齋，不得赴李尚書宅會，戲書見寄
作者：權德輿（唐）

元禮門前勞引望，句龍壇下阻歡娛。此時對局空相憶，博進何人更樂輸。
酬裴端公八月十五日夜對月見懷
作者：權德輿（唐）

涼夜清秋半，空庭皓月圓。動搖隨積水，皎潔滿晴天。多病嘉期阻，深情麗曲傳。偏懷賞心處，同望庾樓前。
奉和崔閣老清明日候許閣老交直之際辱裴閣老書招雲與考功苗曹長先城南遊覽獨行口號因以簡贈
作者：權德輿（唐）

紫禁宿初回，清明花亂開。相招直城外，遠遠上春臺。諫曹將列宿，幾處期子玉。深竹與清泉，家家桃李鮮。折芳行載酒，勝賞隨君有。愁疾自無悰，臨風一搔首。
和張秘監閣老獻歲過蔣大拾遺因呈兩省諸公並見示
作者：權德輿（唐）

二賢同載筆，久次入新年。焚草淹輕秩，藏書厭舊編。竹風晴翠動，松雪瑞光鮮。慶賜行春令，從茲佇九遷。
酬崔舍人閣老冬至日宿直省中奉簡兩掖閣老並見示
作者：權德輿（唐）

令節一陽新，西垣宿近臣。曉光連鳳沼，殘漏近雞人。白雪飛成曲，黃鐘律應均。層霄翔迅羽，廣陌駐歸輪。清切晨趨貴，恩華夜直頻。輟才時所重，分命秩皆真。左掖期連茹，南宮愧積薪。九年叨此地，回首倍相親。
八月十五日夜瑤臺寺對月絕句
作者：權德輿（唐）

嬴女乘鸞已上天，仁祠空在鼎湖邊。涼風遙夜清秋半，一望金波照粉田。
夏至日作
作者：權德輿（唐）

璿樞無停運，四序相錯行。寄言赫曦景，今日一陰生。
二月二十七日社兼春分端居有懷簡所思者
作者：權德輿（唐）

清晝開簾坐，風光處處生。看花詩思發，對酒客愁輕。社日雙飛燕，春分百囀鶯。所思終不見，還是一含情。
甲子歲元日呈鄭侍禦明府
作者：權德輿（唐）

萬裡煙塵合，秦吳遂渺然。無人來上國，灑淚向新年。世故看風葉，生涯寄海田。屠蘇聊一醉，猶賴主人賢。
七夕
作者：權德輿（唐）

佳期人不見，天上喜新秋。玉佩沾清露，香車渡淺流。東西一水隔，迢遞兩年愁。別有穿針處，微明月映樓。
嘉興九日寄丹陽親故
作者：權德輿（唐）

窮年路岐客，西望思茫茫。積水曾南渡，浮雲失舊鄉。海邊尋別墅，愁裡見重陽。草露荷衣冷，山風菊酒香。獨謠看墜葉，遠目遍秋光。更羨登攀處，煙花滿練塘。
九日北樓宴集
作者：權德輿（唐）

蕭颯秋聲樓上聞，霜風漠漠起陰雲。不見攜觴王太守，心憶舊山何日見，並將愁淚共紛紛。
奉陪李大夫九日龍沙宴會
作者：權德輿（唐）

龍沙重九會，千騎駐旌旗。水木秋光淨，絲桐雅奏遲。煙蕪斂暝色，霜菊發寒姿。今日從公醉，全勝落帽時。
臘日龍沙會絕句
作者：權德輿（唐）

簾外寒江千里色，林中樽酒七人期。甯知臘日龍沙會，卻勝重陽落帽時。
嚴陵釣臺下作
作者：權德輿（唐）

絕頂聳蒼翠，清湍石磷磷。先生晦其中，天子不得臣。心靈棲顥氣，纓冕猶緇塵。不樂禁中臥，卻歸江上春。潛驅東漢風，日使薄者醇。焉用佐天子，特此報故人。人知大賢心，不獨私其身。弛張有深致，耕釣陶天真。奈何清風後，擾擾論屈伸。交情同市道，利慾相紛綸。我行訪遺臺，仰古懷逸民。矰繳鴻鵠遠，雪霜松桂新。江流去不窮，山色淩秋旻。人世自今古，清輝照無垠。
曉發武陽館即事書情
作者：權德輿（唐）

清晨策羸車，嘲唽聞村雞。行將騎吏親，日與情愛暌。東風變林樾，南畝事耕犁。青菰冒白水，方塘接廣畦。雜英被長阪，野草蔓幽蹊。瀉鹵成沃壤，枯株發柔荑。芳樹鶯命雛，深林麏引麑。杳杳途未極，團團日已西。哲士務纓弁，鄙夫戀蓬藜。終當稅塵駕，盥濯依春溪。
豐城劍池驛感題
作者：權德輿（唐）

龍劍昔未發，泥沙相晦藏。向非張茂先，孰辨鬥牛光。神物不自達，聖賢亦彷徨。我行豐城野，慷慨心內傷。
奉使宜春夜渡新淦江陸路至黃檗館路上遇風雨作
作者：權德輿（唐）

草草理夜裝，涉江又登陸。望路殊未窮，指期今已促。傳呼戒徒禦，振轡轉林麓。陰雲擁巖端，澍雨當山腹。震雷如在耳，飛電來照目。獸跡不敢窺，馬蹄唯務速。虔心若齋禮，濡體如沐浴。萬竅相怒號，百泉暗奔瀑。危梁慮足跌，峻阪憂車覆。問我何以然，前日受微祿。轉知人代事，纓組乃徽束。向若家居時，安枕春夢熟。遵途稍已近，候吏來相續。曉霽心始安，林端見初旭。
細柳驛
作者：權德輿（唐）

細柳肅軍令，條侯信殊倫。棘門乃兒戲，從古多其人。神武今不殺，介夫如搢紳。息駕幸茲地，懷哉悚精神。
渭水
作者：權德輿（唐）

呂叟年八十，皤然持釣鉤。意在靜天下，豈唯食營丘。師臣有家法，小白猶尊周。日暮駐徵策，愛茲清渭流。
宮人斜絕句
作者：權德輿（唐）

一路斜分古驛前，陰風切切晦秋煙。鉛華新舊共冥寞，日暮愁鴟飛野田。
敷水驛
作者：權德輿（唐）

空見水名敷，秦樓昔事無。臨風駐徵騎，聊複捋髭須。
朝元閣
作者：權德輿（唐）

繚垣複道上層霄，十月離宮萬國朝。胡馬忽來清蹕去，空餘臺殿照山椒。
石甕寺
作者：權德輿（唐）

石甕靈泉勝寶井，汲人回掛青絲綆。廚煙半逐白雲飛，當晝老僧來灌頂。
盤豆驛
作者：權德輿（唐）

盤豆綠雲上古驛，望思臺下使人愁。江充得計太子死，日暮戾園風雨秋。
晚渡揚子江卻寄江南親故
作者：權德輿（唐）

返照滿寒流，輕舟任搖漾。支頤見千里，煙景非一狀。遠岫有無中，片帆風水上。天清去鳥滅，浦迥寒沙漲。樹晚疊秋嵐，江空翻宿浪。胸中千萬慮，對此一清曠。回首碧雲深，佳人不可望。
新安江路
作者：權德輿（唐）

深潭與淺灘，萬轉出新安。人遠禽魚淨，山深水木寒。嘯起青蘋末，吟矚白雲端。即事遂幽賞，何心掛儒冠。
月夜江行
作者：權德輿（唐）

扣船不得寐，浩露清衣襟。彌傷孤舟夜，遠結萬裡心。幽興惜瑤草，素懷寄鳴琴。三奏月初上，寂寞寒江深。
江城夜泊寄所思
作者：權德輿（唐）

客程殊未極，艤棹泊回塘。水宿知寒早，愁眠覺夜長。遠鐘和暗杵，曙月照晴霜。此夕相思意，搖搖不暫忘。
陪包諫議湖墅路中舉帆
作者：權德輿（唐）

蕭蕭涼雨歇，境物望中閑。風際片帆去，煙中獨鳥還。斷橋通遠浦，野墅接秋山。更喜陪清興，尊前一解顏。
富陽陸路
作者：權德輿（唐）

又入亂峰去，遠端殊未歸。煙蘿迷客路，山果落征衣。欹石臨清淺，晴雲出翠微。漁潭明夜泊，心憶謝玄暉。
曉
作者：權德輿（唐）

曉風搖五兩，殘月映石壁。稍稍曙光開，片帆在空碧。
晝
作者：權德輿（唐）

孤舟漾曖景，獨鶴下秋空。安流日正晝，淨綠天無風。
晚
作者：權德輿（唐）

古樹夕陽盡，空江暮靄收。寂寞扣船坐，獨生千里愁。
夜
作者：權德輿（唐）

猿聲到枕上，愁夢紛難理。寂寞深夜寒，青霜落秋水。
夏雨
作者：王駕（唐）

非惟消旱暑，且喜救生民。天地如蒸濕，園林似卻春。洗風清枕簟，換夜失埃塵。又作豐年望，田夫笑向人。
古意
作者：王駕（唐）

夫戍蕭關妾在吳，西風吹妾妾憂夫。一行書信千行淚，寒到君邊衣到無。
社日
作者：王駕（唐）

鵝湖山下稻粱肥，豚柵雞棲半掩扉。桑柘影斜春社散，家家扶得醉人歸。
雨晴
作者：王駕（唐）

雨前初見花間蕊，雨後兼無葉裡花。蛺蝶飛來過牆去，卻疑春色在鄰家。
亂後曲江
作者：王駕（唐）

憶昔爭遊曲水濱，未春長有探春人。遊春人盡空池在，直至春深不似春。
過故友居
作者：王駕（唐）

鄰笛寒吹日落初，舊居今已別人居。亂來兒侄皆分散，惆悵僧房認得書。
上裴侍郎
作者：王渙（唐）

青衿七十榜三年，建禮含香次第遷。珠彩下連星錯落，應念銜恩最深者，春來為壽拜尊前。
悼亡
作者：王渙（唐）

春來得病夏來加，深掩妝窗臥碧紗。為怯暗藏秦女扇，今日青門葬君處，亂蟬衰草夕陽斜。
惆悵詩十二首
作者：王渙（唐）

八蠶薄絮鴛鴦綺，半夜佳期並枕眠。鐘動紅娘喚歸去，對人勻淚拾金鈿。李夫人病已經秋，漢武看來不舉頭。得所濃華銷歇盡，楚魂湘血一生休。謝家池館花籠月，蕭寺房廊竹颭風。夜半酒醒憑檻立，所思多在別離中。隋師戰艦欲亡陳，國破應難保此身。訣別徐郎淚如雨，鏡鸞分後屬何人。七夕瓊筵隨事陳，兼花連蒂共傷神。蜀王殿裡三更月，不見驪山私語人。夜寒春病不勝懷，玉瘦花啼萬事乖。薄倖檀郎斷芳信，驚嗟猶夢合歡鞋。嗚咽離聲管吹秋，妾身今日為君休。齊奴不說平生事，忍看花枝謝玉樓。青絲一綹墮雲鬟，金剪刀鳴不忍看。持謝君王寄幽怨，可能從此住人間。陳宮興廢事難期，三閣空餘綠草基。狎客淪亡麗華死，他年江令獨來時。晨肇重來路已迷，碧桃花謝武陵溪。仙山目斷無尋處，流水潺湲日漸西。少卿降北子卿還，朔野離觴慘別顏。卻到茂陵唯一慟，節毛零落鬢毛斑。夢裡分明入漢宮，覺來燈背錦屏空。紫臺月落關山曉，腸斷君恩信畫工。
江上雨
作者：戴司顏（唐）

非不欲前去，此情非自由。星辰照何處，風雨送涼秋。寒鎖空江夢，聲隨黃葉愁。蕭蕭猶未已，早晚去蘋洲。
塞上
作者：戴司顏（唐）

空跡晝蒼茫，沙腥古戰場。逢春多霰雪，生計在牛羊。冷角吹鄉淚，幹榆落夢床。從來山水客，誰謂到漁陽。
句
作者：戴司顏（唐）

遠來朝鳳闕，歸去戀元侯。
投謝錢武肅
作者：吳仁璧（唐）

東門上相好知音，數盡臺前郭隗金。累重雖然容食椹，十裡溪光一山月，可堪從此負歸心。
客路
作者：吳仁璧（唐）

人寰急景如波委，客路浮雲似蓋輕。回首故山天外碧，十年無計卻歸耕。
南徐題友人郊居
作者：吳仁璧（唐）

門前樵徑連江寺，岸下漁磯系海槎。待到秋深好時節，與君長醉隱侯家。
讀度人經寄鄭仁表
作者：吳仁璧（唐）

身雖一旦塵中老，名擬三清會裡題。二午九齋餘日在，請君相伴醉如泥。
秋日聽僧彈琴
作者：吳仁璧（唐）

金徽玉軫韻泠然，言下浮生指下泉。恰稱秋風西北起，一時吹入碧湘煙。
賈誼
作者：吳仁璧（唐）

扶持一疏滿遺編，漢陛前頭正少年。誰道恃才輕絳灌，卻將惆悵吊湘川。